techiaith/cofnodycynulliad_en-cy huggingface dataset:
English: We will deliver the investment that we promised in our manifesto of 2016. Llywydd, we have already succeeded in delivering more of them and more quickly than we originally anticipated. If his Government had been prepared to invest in investment, if they hadn't turned off our capital investment programme, we would have achieved even more. But with the imaginative approach that we have taken to capital investment, using local authorities' borrowing possibilities and inventing the new mutual investment model that colleagues in Scotland have since adopted as well, we have managed to fill some of the worst gaps that his Government has left for us to deal with.
Welsh: Byddwn yn cyflawni'r buddsoddiad a addawyd gennym yn ein maniffesto yn 2016. Llywydd, rydym ni eisoes wedi llwyddo i ddarparu mwy ohonyn nhw ac yn gyflymach nag y rhagwelwyd gennym yn wreiddiol. Pe byddai ei Lywodraeth ef wedi bod yn barod i fuddsoddi mewn buddsoddiad, pe na bydden nhw wedi dileu ein rhaglen buddsoddi cyfalaf, byddem ni wedi cyflawni hyd yn oed mwy. Ond gyda'r dull llawn dychymyg yr ydym ni wedi ei ddefnyddio ar gyfer buddsoddiad cyfalaf, gan ddefnyddio posibiliadau benthyca awdurdodau lleol a dyfeisio'r model buddsoddi cydfuddiannol newydd y mae cydweithwyr yn yr Alban wedi'i fabwysiadu ers hynny hefyd, rydym ni wedi llwyddo i lenwi rhai o'r bylchau gwaethaf a adawyd gan ei Lywodraeth ef i ni ymdrin â nhw.
English: It's always somebody else's fault, isn't it, First Minister? It's never your fault, is it? You need to take some responsibility. But let's look at one of the commitments, shall we, in your manifesto? Your party's manifesto in 2016 claims that you've already delivered the Heads of the Valleys road dualling, and yet the completion date for widening part of the Heads of the Valleys road has been pushed back for the second time this year, and with an eye-watering overspend, it's hardly something for you to be championing, is it, First Minister? And, let's look at the other proposals for infrastructure in your manifesto. Improvements to the A55 in north Wales: whilst repairs have been made, I think you'll find it hard pushed to find anyone who would agree that significant improvements have been made. Improving the A40 in west Wales: I know as someone who regularly travels on this stretch of road just how little has been done to tackle this problem. And, the M4 relief road: well, First Minister, your Government's dithering has left communities in south-east Wales without a solution to its congestion, and in the meantime wasted millions and millions of pounds of taxpayers' money. First Minister, is it not the case that your Government is simply on the road to nowhere when it comes to delivering road improvements across Wales, and will you now apologise to those communities you've badly let down?
Welsh: Bai rhywun arall yw hi bob amser, onid yw e', Prif Weinidog? Nid yw byth yn fai arnoch chi, ydy e'? Mae angen i chi gymryd rhywfaint o gyfrifoldeb. Ond beth am i ni edrych ar un o'r ymrwymiadau yn eich maniffesto? Mae maniffesto eich plaid yn 2016 yn honni eich bod eisoes wedi cyflawni gwaith deuoli ffordd Blaenau'r Cymoedd, ac eto mae'r dyddiad cwblhau ar gyfer lledu rhan o ffordd Blaenau'r Cymoedd wedi'i wthio'n ôl am yr ail dro eleni, a hynny gyda gorwariant anferthol. Nid yw'n rhywbeth i chi fod yn brolio yn ei gylch, yw e', Prif Weinidog? A, gadewch i ni edrych ar y cynigion eraill ar gyfer seilwaith yn eich maniffesto. Gwelliannau i'r A55 yn y gogledd: er bod atgyweiriadau wedi'u gwneud, rwy'n credu y bydd yn anodd iawn i chi ddod o hyd i unrhyw un a fyddai'n cytuno bod gwelliannau sylweddol wedi'u gwneud. Gwella'r A40 yn y gorllewin: rwy'n gwybod fel rhywun sy'n teithio'n rheolaidd ar y darn hwnnw o'r ffordd cyn lleied sydd wedi ei wneud i fynd i'r afael â'r broblem hon. A ffordd liniaru'r M4: wel, Prif Weinidog, mae gogor-droi gan eich Llywodraeth chi wedi gadael cymunedau yn y de-ddwyrain heb ateb i'w tagfeydd, ac yn y cyfamser rydych chi wedi gwastraffu miliynau a miliynau o bunnoedd o arian trethdalwyr. Prif Weinidog, onid yw'n wir bod eich Llywodraeth chi, yn syml, ar y ffordd i unman pan ddaw'n fater o gyflawni gwelliannau ffyrdd ledled Cymru, ac a wnewch chi ymddiheuro yn awr i'r cymunedau hynny yr ydych chi wedi'u siomi'n arw?
English: Well, Llywydd, I think we've heard the title of the Conservative Party manifesto in this election: 'on the road to nowhere' seems to me to be a fairly succinct summary of their campaign in Wales over the last few days. I notice that the Member began by admitting that it is somebody else who is to blame, and that is true; that is certainly true in relation to the budgets that this Government has had to deal with. Let me take the first of his erroneous accusations. As far as the A465 section 2 is concerned, my colleague Ken Skates made a statement in April of this year to this Assembly and that position remains the position today. We said in that statement that it would now be into 2020 before the dualling of that section of the Heads of the Valleys road would be completed. A steep-sided environmentally sensitive Clydach gorge, where the company responsible for the work has reported that there have been environmental reasons why it has taken them longer to complete the £1,000 million that this Government will invest in the Heads of the Valleys road, and which would never ever - never ever - have been a priority for his Government. If they don't want to see it, they should say so. We are very proud indeed of the record that we have, and if I thought there were any lessons to be drawn from a Government responsible for the HS2 fiasco, I now know where I can go - on the road to nowhere - to find them.
Welsh: Wel, Llywydd, rwy'n credu ein bod ni wedi clywed teitl maniffesto'r Blaid Geidwadol yn yr etholiad hwn: 'ar y ffordd i unman' sy'n ymddangos i mi yn grynodeb gweddol gryno o'u hymgyrch nhw yng Nghymru dros yr ychydig ddyddiau diwethaf. Rwy'n sylwi bod yr Aelod wedi dechrau drwy gyfaddef mai rhywun arall sydd ar fai, ac mae hynny'n wir; mae hynny'n sicr yn wir o ran y cyllidebau y bu'n rhaid i'r Llywodraeth hon ymdrin â nhw. Gadewch i mi gymryd y cyntaf o'i gyhuddiadau gwallus. O ran rhan 2 yr A465, fe wnaeth fy nghydweithiwr, Ken Skates, ddatganiad ym mis Ebrill eleni i'r Cynulliad hwn, ac mae'r sefyllfa honno yn parhau i fod yr un sefyllfa heddiw. Fe wnaethom ni ddweud yn y datganiad hwnnw y byddai hi bellach yn 2020 cyn y byddai deuoli'r rhan honno o ffordd Blaenau'r Cymoedd yn cael ei gwblhau. Yng ngheunant Clydach sy'n sensitif yn amgylcheddol ac sydd ag ochrau serth, mae'r cwmni sy'n gyfrifol am y gwaith wedi adrodd y bu rhesymau amgylcheddol pam y mae wedi cymryd mwy o amser iddyn nhw gwblhau'r gwaith gwerth £1,000 miliwn y bydd y Llywodraeth hon yn ei fuddsoddi yn ffordd Blaenau'r Cymoedd, na fyddai byth bythoedd - byth bythoedd - wedi bod yn flaenoriaeth i'w Lywodraeth ef. Os nad ydyn nhw eisiau ei weld, dylen nhw ddweud hynny. Rydym ni'n falch iawn o'r hanes sydd gennym, a phe byddwn i'n credu bod unrhyw wersi i'w dysgu gan Lywodraeth sy'n gyfrifol am ffiasgo HS2, rwy'n gwybod bellach ble y gallaf fynd - ar y ffordd i unman - i ddod o hyd iddyn nhw.
English: First Minister, you can spin this in any way you like: your Government is failing. Communities across Wales are frustrated by the lack of genuine progress in tackling Wales's road infrastructure in their local areas. The Federation of Small Businesses have recently said that there is still no clarity as to how infrastructure elsewhere in Wales will benefit from the Welsh Government's decision not to go ahead with the M4 and that 63 per cent of Welsh businesses have been affected by infrastructure, including roads, public transport, digital infrastructure and utilities. Given the serious economic impact that your Government's failure to deliver significant road improvements is having on businesses and communities across Wales, what immediate steps will you now take as a Government to address this as a matter of urgency before the next Assembly elections?
Welsh: Prif Weinidog, gallwch chi droelli hyn mewn unrhyw ffordd y dymunwch chi: mae eich Llywodraeth chi yn methu. Mae cymunedau ledled Cymru yn teimlo'n rhwystredig oherwydd y diffyg cynnydd gwirioneddol o ran mynd i'r afael â seilwaith ffyrdd Cymru yn eu hardaloedd lleol. Mae'r Ffederasiwn Busnesau bach wedi dweud yn ddiweddar nad oes dim eglurder o hyd ynghylch sut y bydd seilwaith mewn rhannau eraill o Gymru yn elwa ar benderfyniad Llywodraeth Cymru i beidio â bwrw ymlaen â'r M4 a bod 63 y cant o fusnesau Cymru wedi'u heffeithio gan seilwaith, gan gynnwys ffyrdd, trafnidiaeth gyhoeddus, seilwaith digidol a chyfleustodau. O ystyried yr effaith economaidd ddifrifol y mae methiant eich Llywodraeth i sicrhau gwelliannau sylweddol i'r ffyrdd yn ei chael ar fusnesau a chymunedau ledled Cymru, pa gamau y byddwch chi'n eu cymryd ar unwaith yn awr fel Llywodraeth i fynd i'r afael â hyn fel mater o frys cyn etholiadau nesaf y Cynulliad?
English: Well, Llywydd, the Member would be well advised just to keep up with the announcements that are being made by this Government. Within the last two weeks, my colleague the finance Minister has published an £80 million-worth of investment in infrastructure here in Wales. Only last week, she published the latest version of the Welsh investment infrastructure plan. All of that sets out the millions and millions of pounds that this Government is spending on infrastructure here in Wales: £1.8 billion to deliver 20,000 affordable homes, which we will deliver during this Assembly term; major investment in the twenty-first century schools and colleges programme - the biggest programme of investment in education infrastructure for 50 years and the biggest programme anywhere in the United Kingdom. This Government has a proud record of investment in the services and in the infrastructure that make a difference here in Wales. The Member could follow it if he chose to, because we announce it every single week.
Welsh: Wel, Llywydd, byddai'n ddoeth i'r aelod gadw'n gyfredol â'r cyhoeddiadau sy'n cael eu gwneud gan y Llywodraeth hon. O fewn y pythefnos diwethaf, mae fy nghyd-Weinidog, y Gweinidog Cyllid, wedi cyhoeddi gwerth £80 miliwn o fuddsoddiad mewn seilwaith yma yng Nghymru. Dim ond yr wythnos diwethaf, cyhoeddodd hi y fersiwn ddiweddaraf o gynllun seilwaith buddsoddi Cymru. Mae hynny i gyd yn nodi'r miliynau a'r miliynau o bunnoedd y mae'r Llywodraeth hon yn eu gwario ar seilwaith yma yng Nghymru: £1.8 biliwn i ddarparu 20,000 o dai fforddiadwy, y byddwn ni'n eu darparu yn ystod tymor y Cynulliad hwn; buddsoddiad sylweddol yn rhaglen ysgolion a cholegau'r unfed ganrif ar hugain - y rhaglen fwyaf o fuddsoddi mewn seilwaith addysg ers 50 mlynedd a'r rhaglen fwyaf yn unman yn y Deyrnas Unedig. Mae gan y Llywodraeth hon hanes balch o fuddsoddi yn y gwasanaethau ac yn y seilwaith sy'n gwneud gwahaniaeth yma yng Nghymru. Gallai'r Aelod ei ddilyn pe byddai'n dewis gwneud hynny, oherwydd rydym ni'n ei gyhoeddi bob un wythnos.
English: During rush hour, again, this week, Transport for Wales has been under fire for cancelled trains, missed stops and overcrowding. I don't think it's acceptable to hear passengers - including one telling a story of setting out early for a new job and reporting having to watch four or more trains pass through Queen Street station before finally finding room to get on one. These are problems people are facing day after day after day. Given this, I'm sure you'll understand the alarm at recent reports that if Transport for Wales don't get the go-ahead from the Department for Transport to continue using old non-compliant Pacer trains before the end of the year, when new accessibility requirements kick in, the train operator will lose up to 30 trains or 60 carriages. This is half of their rolling stock on Valleys lines services. Around 19 Sprinter trains could also be taken out of action for the same reason, with implications for the Cardiff-to-Holyhead service. First Minister, can you confirm that Transport for Wales have robust contingency plans in place to deal with the potential loss of up to half their fleet and the chaos that that would clearly cause for passengers?
Welsh: Yn ystod yr oriau brig, unwaith eto, yr wythnos hon, mae Trafnidiaeth Cymru wedi bod dan y lach am ganslo trenau, methu arosfannau a gorlenwi. Nid wyf i'n credu ei bod hi'n dderbyniol i glywed teithwyr - gan gynnwys un yn adrodd stori am gychwyn allan yn gynnar i fynd i swydd newydd a dweud y bu'n rhaid iddo wylio pedwar neu fwy o drenau yn mynd drwy orsaf Heol y Frenhines cyn dod o hyd i un â lle ynddo i fynd arno. Mae'r rhain yn broblemau y mae pobl yn eu hwynebu ddydd ar ôl dydd. O gofio hyn, rwy'n siŵr y byddwch chi'n deall y pryder yn dilyn adroddiadau diweddar yn dweud os nad yw Trafnidiaeth Cymru yn cael caniatâd gan yr Adran Drafnidiaeth i barhau i ddefnyddio hen drenau Pacer, nad ydyn nhw'n cydymffurfio, cyn diwedd y flwyddyn, pan fydd gofynion hygyrchedd newydd yn dod i rym, bydd y gweithredwr trên yn colli hyd at 30 o drenau neu 60 o gerbydau. Mae hyn yn hanner eu cerbydau ar wasanaethau rheilffyrdd y Cymoedd. Gallai tua 19 o drenau Sprinter hefyd gael eu tynnu oddi ar y cledrau am yr un rheswm, gyda goblygiadau i'r gwasanaeth rhwng Caerdydd a Chaergybi. Prif Weinidog, a allwch chi gadarnhau bod gan Trafnidiaeth Cymru gynlluniau wrth gefn cadarn ar waith i ymdopi â'r posibilrwydd o golli hyd at hanner eu fflyd a'r anhrefn y byddai hynny yn amlwg yn ei achosi i deithwyr?
English: Well, Llywydd, Transport for Wales remain in discussions with the Department for Transport, reluctantly seeking a dispensation to operate trains beyond the 15-month deadline that Transport for Wales were offered by the Conservative Government in order to bring about compliance, after many, many years in which that Government had taken no interest in compliance at all. Transport for Wales are not unique in this position. There are other franchises in other parts of the United Kingdom that are having to seek similar, temporary derogations. Those discussions go on, and Transport for Wales are fully engaged in them.
Welsh: Wel, Llywydd, mae Trafnidiaeth Cymru yn parhau i fod mewn trafodaethau gyda'r Adran Drafnidiaeth, ac yn groes i'r graen yn ceisio cael caniatâd arbennig i weithredu trenau y tu hwnt i'r terfyn amser o 15 mis a gynigiwyd i Trafnidiaeth Cymru gan y Llywodraeth Geidwadol er mwyn cyflawni cydymffurfiad, ar ôl llawer iawn o flynyddoedd, lle nad oedd y Llywodraeth wedi cymryd unrhyw ddiddordeb mewn cydymffurfiad o gwbl. Nid Trafnidiaeth Cymru yn unig sydd yn y sefyllfa hon. Mae masnachfreintiau eraill mewn rhannau eraill o'r Deyrnas Unedig sy'n gorfod ceisio rhan-ddirymiadau dros dro tebyg. Mae'r trafodaethau hynny yn parhau, ac mae Trafnidiaeth Cymru yn cymryd rhan lawn ynddyn nhw.
English: The Welsh Government was warned by an Assembly committee in 2013, I think, that it must address rolling stock issues as a matter of urgency, especially in light of compliance deadlines that we knew were coming. Can you tell us why it is that the transport Minister left it until this autumn before requesting the dispensation to continue using those trains? Officials warned as far back as May last year that you wouldn't be able to replace the non-compliant trains on time. You say that Transport for Wales isn't in a unique position in needing dispensation. You're quite right. Northern Rail in England is facing similar problems and has been granted dispensation on the basis that it will couple Pacers with compliant trains. Transport for Wales have indicated that they're looking at doing the same, but it appears that they don't have sufficient compliant trains in order to do that. So, where does that leave us? On Northern Rail, several prominent Labour politicians have been asking for a fare reduction for passengers forced to endure the Pacer trains past the promised date for their removal. The calls have come from the Greater Manchester mayor, Andy Burnham; the Sheffield city region mayor, Dan Jarvis; the leader of Leeds City Council, Judith Blake. Can you confirm that this Labour Welsh Government will ensure similar fare reductions in Wales for the misery endured on your watch?
Welsh: Rhybuddiwyd Llywodraeth Cymru gan un o bwyllgorau'r Cynulliad yn 2013, rwy'n credu, fod yn rhaid mynd i'r afael â materion yn ymwneud â cherbydau fel mater o frys, yn enwedig o gofio'r terfynau amser ar gyfer cydymffurfio yr oeddem ni'n gwybod eu bod yn dod. A allwch chi ddweud wrthym ni pam mae'r Gweinidog trafnidiaeth wedi'i adael tan yr hydref hwn cyn gofyn am y caniatâd arbennig i barhau i ddefnyddio'r trenau hynny? Rhybuddiodd swyddogion mor bell yn ôl â mis Mai y llynedd na fyddech chi'n gallu cael trenau newydd i gymryd lle'r trenau nad oedden nhw yn cydymffurfio, ar amser. Rydych chi'n dweud nad Trafnidiaeth Cymru yn unig sydd yn y sefyllfa o fod ag angen caniatâd arbennig. Rydych chi yn llygad eich lle. Mae Northern Rail yn Lloegr yn wynebu problemau tebyg ac mae wedi cael caniatâd arbennig ar y sail y bydd yn cyplysu Pacers gyda threnau sy'n cydymffurfio. Mae Trafnidiaeth Cymru wedi nodi eu bod yn ystyried gwneud yr un peth, ond mae'n ymddangos nad oes ganddyn nhw ddigon o drenau sy'n cydymffurfio i wneud hynny. Felly, ble mae hynny'n ein gadael ni? O ran Northern Rail, mae sawl gwleidydd Llafur amlwg wedi bod yn gofyn am ostyngiad mewn prisiau tocynnau i deithwyr sy'n cael eu gorfodi i ddioddef y trenau Pacer y tu draw i'r dyddiad a addawyd ar gyfer eu diddymu. Daeth y galwadau gan faer Manceinion Fwyaf, Andy Burnham; maer dinas-ranbarth Sheffield, Dan Jarvis; arweinydd Cyngor Dinas Leeds, Judith Blake. A allwch chi gadarnhau y bydd Llywodraeth Lafur Cymru yn sicrhau gostyngiadau tebyg yng Nghymru am y diflastod a ddioddefir yn ystod eich cyfnod chi?
English: Llywydd, advice to the Welsh Government in 2013 would not have been advice that any Government could have followed because, at that point, we were tied into a franchise over which we had no influence at all. That's why I said that we've had 15 months when we have had the ability, through Transport for Wales, to respond to this issue. That has not proven long enough because new rolling stock promised to Wales by private construction companies simply hasn't been delivered by them. That's not the responsibility of Transport for Wales. It is the responsibility of those companies who contracted to provide that rolling stock and who now tell us that they're not able to deliver, on time, the stock that was promised to us. Llywydd, from January 2020, there will be fare reductions across the Transport for Wales network. There was no need for any politician to ask for it to happen here in Wales because it was already part of our planned programme of action with Transport for Wales.
Welsh: Lywydd, ni fyddai cyngor i Lywodraeth Cymru yn 2013 wedi bod yn gyngor y gallai unrhyw Lywodraeth fod wedi'i ddilyn oherwydd, bryd hynny, roeddem wedi'n clymu mewn masnachfraint na fu gennym ddylanwad drosti o gwbl. Dyna pam y dywedais i ein bod ni wedi cael 15 mis pan fo'r gallu wedi bod gennym, drwy Trafnidiaeth Cymru, i ymateb i'r mater hwn. Nid yw hynny wedi profi'n ddigon hir gan nad yw'r cerbydau newydd a addawyd i Gymru gan gwmnïau adeiladu preifat wedi eu darparu ganddyn nhw. Nid cyfrifoldeb Trafnidiaeth Cymru yw hwnnw. Cyfrifoldeb y cwmnïau hynny sydd wedi contractio i ddarparu'r cerbydau hynny ac sydd bellach yn dweud wrthym nad ydyn nhw'n gallu cyflawni, ar amser, y stoc a addawyd i ni. Llywydd, o fis Ionawr 2020, bydd gostyngiadau yn y prisiau ar draws rhwydwaith Trafnidiaeth Cymru. Nid oedd angen i unrhyw wleidydd ofyn i hynny ddigwydd yma yng Nghymru oherwydd ei fod eisoes yn rhan o'n rhaglen weithredu arfaethedig gyda Trafnidiaeth Cymru.
English: The issue on the dispensation, as you know, is that action wasn't taken on time by Welsh Government. But, if I could turn, for my third question, to something that I want to pursue in a non-confrontational way, if that's allowed during election time. I wrote to you yesterday, asking the Welsh Government to support amendments that I've tabled for discussion in Stage 3 of the Senedd and Elections (Wales) Bill tomorrow, supported by a number of Labour AMs, calling for this institution of ours to be given the name 'Senedd' or 'Senedd Cymru', as I agreed as a compromise to get a legally agreed wording for the amendment. Because we have that agreement and the amendments are in order, now it is just about your will as a Welsh Government. You've already expressed personally your preference for using the term 'Senedd'. We're about to agree, hopefully, on calling us 'Members of the Senedd'. This building is already called 'the Senedd'. Now, all that's needed is the small but significant step of giving the institution that official name. We are agreed, as a marker of the progress and of the journey of devolution, that this new legislation should describe this institution as a Parliament, and it does. But we're talking about giving our indigenous, unique Parliament an indigenous and unique title, like so many other Parliaments do worldwide. Will you take this one-off opportunity to back that statement that our Senedd, whatever our choice of language, Wales's Senedd is our Parliament?
Welsh: Y broblem o ran y caniatâd arbennig, fel y gwyddoch, yw na chymerwyd camau ar amser gan Lywodraeth Cymru. Ond, os caf i droi, ar gyfer fy nhrydydd cwestiwn, at rywbeth yr wyf i'n dymuno mynd ar ei drywydd heb greu unrhyw wrthdaro, os caniateir hynny yn ystod cyfnod etholiad. Ysgrifennais atoch chi ddoe, yn gofyn i Lywodraeth Cymru gefnogi gwelliannau yr wyf i wedi'u cyflwyno i'w trafod yng Nghyfnod 3 Bil Senedd ac Etholiadau (Cymru) yfory, gyda chefnogaeth nifer o ACau Llafur, yn galw am roi'r enw 'Senedd' neu 'Senedd Cymru' i'r sefydliad hwn sy'n eiddo i ni, fel y cytunais fel cyfaddawd i gael geiriad y cytunwyd arno yn gyfreithiol ar gyfer y gwelliant. Gan fod y cytundeb hwnnw gennym ni a bod y gwelliannau mewn trefn, bellach mae'n ymwneud â'ch ewyllys chi fel Llywodraeth Cymru. Rydych chi eisoes wedi mynegi eich dewis chi yn bersonol i ddefnyddio'r term 'Senedd'. Rydym ni ar fin cytuno, gobeithio, ar ein galw ni yn 'Aelodau'r Senedd'. 'Y Senedd' yw enw'r adeilad hwn eisoes. Nawr, y cyfan sydd ei angen yw'r cam bach ond arwyddocaol o roi'r enw swyddogol hwnnw ar y sefydliad. Rydym ni'n cytuno, fel arwydd o'r cynnydd a thaith datganoli, y dylai'r ddeddfwriaeth newydd hon ddisgrifio'r sefydliad hwn fel Senedd, ac mae'n gwneud hynny. Ond rydym ni'n sôn am roi teitl cynhenid ac unigryw i'n Senedd frodorol, unigryw, fel y mae cynifer o seneddau eraill yn ei wneud ledled y byd. A wnewch chi fanteisio ar y cyfle unigryw hwn i gefnogi'r datganiad mai ein Senedd ni, beth bynnag fo'n dewis o ran iaith, yw Senedd Cymru?